આ અંગેની વિગત એવી છે કે અમદાવાદ શહેરમાં છેતરપીંડીની સંખ્યાબંધ ઘટનાઓ વચ્ચે પોલીસતંત્રની જુદી જુદી એજન્સીઓ તેની તપાસ કરી રહી છે છેતરપીંડીનો ભોગ બનતા વહેપારીઓ પોતાના નાણાં મેળવવા માટે પ્રયાસો કરી રહયા છે છેલ્લા કેટલાક સમયથી વહેપારીઓ દ્વારા ઉધારમાં માલ નહી આપવા સહિતના નિર્ણયો લીધા છે ત્યારે ભેજાબાજ ગઠીયાઓ અવનવી મોડસ ઓપરેન્ડી વાપરીને વહેપારીઓ સાથે છેતરપીંડી આચરી રહયા છે શહેરના નવરંગપુરા સ્વસ્તિક ચાર રસ્તા પાસે ફોરેન મની એકસચેન્જ કરતી એક કંપની કાર્યરત છે અને તેમાં કેટલાક કર્મચારીઓ પણ કામ કરી રહયા છે.